ઉત્તર કોરિયાના નેતા કિમ જોંગ-ઉન રવિવારનાં રોજ અમેરિકન રાષ્ટ્રપતિ ડોનાલ્ડ ટ્રમ્પની સાથે ઐતિહાસિક શિખર સંમેલન માટે સિંગાપોર પહોંચ્યા હતાં. પરંતુ મીડિયાવાળાઓને તેમની એક ઝલક મેળવવી પણ ખૂબ જ મુશ્કેલ રહી. આ મુલાકાત પર સમગ્ર દુનિયાની નજર રહેલી છે પરંતુ અંતિમ સમય સુધી એ પણ સ્પષ્ટતા નહોતી કે આખરે કિમ કયા વિમાનથી સિંગાપોર પહોંચશે. સિંગાપોરના લોકો કિમની એક ઝલક મેળવવા માટે કલાકો સુધી રસ્તા પર રહ્યા હતાં પરંતુ એ પણ શકય થઇ શકયું નહીં. આપને જણાવી દઇએ કે આ મુલાકાત 12મી જૂનના રોજ થવાની છે.